بابی دیول

بابی دیول  (ولادت: 27 جنوری 1969ء) کا اصل نام وجے سنگھ دیول ہے۔ وہ بالی ووڈ کے اداکار ہیں جو فلم فیئر اعزاز برائے بہترین اداکار کے لیے نامزد ہو چکے ہیں۔

بابی دیول نے بچپن میں دھرم ویر (1977ء) میں بچہ اداکار کے طور پر کام کیا تھا۔ بڑے ہو کر انہوں نے فلم برسات، فلم (1995ء) سے اپنے سفر کا آغاز کیا۔ اس فلم کے لیے انہیں فلم فیئر اعزاز برائے مبتدی اداکار دیا گیا۔ اس کے بعد انہوں کئی مشہور اور کامیاب فلموں میں کام کیا جیسے گپت (1978ء)، سولجر (1998ء)، بادل، بچھو (2000ء)، اجنبی (2001ء) اور 2002ء کی مشہور فلم ہمراز۔ ہمراز کے لیے انہیں فلم فیئر اعزاز برائے بہترین اداکار کے لیے نامزد کیا گیا تھا۔ انہوں نے 2007ء میں اپنے، 2001ء میں یملا پگلا دیوانہ، 1998ء میں قریب اور 1999ء میں دل لگی جیسی فلمیں بھی کی ہیں۔

ابتدائی زندگی 
بابی کی ولادت ممبئی میں ایک جاٹ خاندان میں ہوئی۔ والد بالی ووڈ کے مشہور اداکار دھرمیندر اور والدہ پرکاش کور ہیں۔ بابی سنی دیول کے چھوٹے بھائی ہیں۔ ان کی دو بہنیں وجیاتا اور اجیتا کالیفورنیا میں رہتی ہیں۔ ہیما مالنی جو دھرمیندر کی دوری بیوی ہیں، بابی کی سوتیلی ماں ہیں۔ ہیما مالنی نے ان کی دو سوتیلی بہنیں ایشا دیول اور اہانہ دیول ہیں۔ ان کے کزن ابھے دیول بھٰی اداکار ہیں۔۔

کیرئر 
انہوں نے بچپن میں فلم دھرم ویر میں کام کیا۔ بطور اداکار انہوں نے ٹونکل کھنہ نے ساتھ 1995ء کی فلم برسات میں بالی وڈ کیرئر کی شروعات کی۔ اس فلم کے لیے انہیں فلم فیئر اعزاز برائے بہترین مبتدی اداکار دیا گیا۔
1997ء میں انہوں نے گپت دی ہڈن ٹرتھ میں کام کیا جسے راجیو رائے نے ڈائریکٹ کیا تھا۔ بابی دیول کو اسی فلم نے راتوں رات ہیرو بنا دیا۔ اس فلم میں انہیں منیشا کوئرالا، کاجول، پریش راول، اوم پوری اور راج ببر جیسے اداکاروں کے ساتھ کام کرنے کا موقع ملا۔ یہ فلم نہایت کامیاب رہی اور خوب پیسہ کمایا۔ اسی سال انہیں ایشوریا رائے کے ساتھ فلم اور پیار ہوگیا میں لیا گیا جو آخر الذکر کی پہلی فلم تھی۔ یہ فلم کچھ کمال نہیں دکھا سکی۔
1998ء میں انہوں نے ودھو ونود چوپڑا کی فلم قریب میں کام کیا۔ اسی سال عباس-مستان کی فلم سولجر میں انہیں لیا گیا جس میں راکھی گلزار پریتی زنٹا بھی تھیں۔ یہ فلم بہت کامیاب رہی اور اس کا گانا سولجر سولجر زبان زد خاس و عام تھا۔ 1999ء میں اپنے بھائی سنی دیول کی ہدایتکاری میں بننے والی فلم دل لگی میں کام کیا جس مین سنی خود تھے۔ دونوں بھائیوں کی ایک ساتھ یہ پہلی فلم تھی۔ اس کے بعد 23 مارچ شہید (2002ء)، اپنے (2007ء) اور یملا پگلا دیوانہ (2011ء) میں بھی دونوں ساتھ نظر آئے۔ دل لگی میں ان کے ساتھ ارمیلا ماتونڈکر بھی تھیں۔

مزید دیکھیے 
 دھرمیندر
 ہیما مالنی
 سنی دیول
 ایشا دیول

حوالہ جات

بیرونی روابط 

 
 
 
 

1969ء کی پیدائشیں
اکیسویں صدی کے بھارتی مرد اداکار
بقید حیات شخصیات
بیسویں صدی کے بھارتی مرد اداکار
بھارتی اداکار بچے
بھارتی سکھ
پنجابی شخصیات
فلم فیئر فاتحین
ممبئی کے مرد اداکار
ہندی سنیما کے مرد اداکار
1967ء کی پیدائشیں
ویکی ڈیٹا سے مطابقت رکھنے والی مختصر تفصیل